קורס מורי דרך הינו קורס המיועד לאוהבי הטיולים, לאלו המתעניינים בידיעת הארץ ורוצים להדריך בה. לכל מי שמעוניין לעסוק בתחום של הדרכת טיולים בארץ ישראל כמקצוע או כתחום לשעות הפנאי ונועד להכשיר מורי דרך בארץ לתיירים מהארץ ומהעולם.
בין התכנים המקצועיים הנלמדים בקורס: מיומנויות מקצועיות בתחום לימודי היסטוריה, גיאוגרפיה ואקלים, טופוגרפיה, החי והצומח, דתות, אומנות, ארכיאולוגיה וארכיטקטורה. כמו כן ניתנים כלים ועזרים להדרכה, ביניהם, סדנאות בתחום התקשורת בין-אישית, מנהיגות מתודיקה של הדרכה והפעלת קבוצות, נושאי בטיחות ועוד.
מורה דרך בארץ חייב להיות בעל רישיון מטעם משרד התיירות ונדרש לבצע השתלמות בכל שנה על מנת לחדש את רשיונו. המועמדים לקורס צריכים לעמוד בתנאי סף הקבלה של משרד התיירות.
1.תעודת בגרות מלאה.
מועמד מעל גיל 30 וללא תעודת בגרות, נדרש להציג אישור על סיום 12 שנות לימוד.
במידה ולא ימצא אישור שכזה, יידרש המועמד לעבור מבחן פסיכומטרי בציון של 550, לכל הפחות. מקרים גבוליים יבדקו על ידי ועדת חריגים של משרד התיירות.
2.מעבר של ועדת מיון.
בית הספר הארצי לתיירות הוקם בשנת 1962 ומהווה הגורם המקצועי להכשרת כוח אדם בענף התיירות. ביה"ס נוסד על ידי משרד התיירות, בשיתוף החברה הממשלתית לתיירות, משרד העבודה והרווחה ורשות העתיקות. ב- 1997 נרכש על ידי אוניברסיטת חיפה. ניתן ללמוד באחד הסניפים הפרוסים ברחבי הארץ: ירושלים, תל אביב, בר אילן, חיפה ובאר שבע. קורס מורי דרך מוסמכים הוא תכנית תלת-סמסטריאלית, ובה 564 שעות הוראה ו-71 ימי סיור. בביה"ס פועל שירות יעוץ והכוונה אישית ובו מרכז להשמה לבוגרי הקורסים. יתרון נוסף הור בכך שהקורס מקנה נקודות זכות לתואר ראשון באוניברסיטת חיפה.
החברה להגנת הטבע מהווה את הארגון הסביבתי הגדול והוותיק בארץ, אשר פועל משנת 1953. מדובר בעמותה ציבורית בלתי תלויה, שפועלת ללא מטרות רווח. לחברה להנת הטבע ישנם קמפוסים באיזור הגולן והגליל, הר הנגב, אילת וים המלח.
אורך הקורס 16 חודשים, תכנית הלימודים כוללת 1096 שעות לימוד, מתוכן 526 שעות עיוניות ו-70 ימי סיור, שני מפגשים בשבוע נוסף ליום סיור. החברה להגנת הטבע מספקת למשתתפים בקורס חברות שנתית בחברה להגנת הטבע, נוסף למנוי שנתי לספרייה ולמרכז ההפעלות שלה.
קורס מורי דרך מתקיים במסגרת החוג ללימודי ארץ ישראל. הקורס מתפרס לאורך שנה וחצי ושני מפגשים בשבוע, מפגש עיוני בכיתה ויום סיורים אחד בשבוע. תכנית הלימודים כוללת 564 שעות ו-72 ימי סיור.
הקורס פתוח לקהל הרחב אך גם מיועד לסטודנטים במסלול ללימודי ארץ ישראל ומובנה בתוך החוג ללימודי ארץ ישראל בשנים ב' ו-ג'. הסיורים חופפים לסיורים שאותם חייב התלמיד לעבור במסגרת לימודיו במסלול. סטודנט בקורס מורי דרך יהנה מקרדיט של 12 שעות שנתיות, במסגרת לימודיו לתואר במכללה.
מוסד לימודי הכולל בית הארחה שקט בלב העיר בית יציב שבדרום. המוסד הוקם ב- 1953 כאכסניית נוער לצד מרכז לימודי, ציבורי בנגב. בעלי המקום הם עיריית באר שבע וקרן סאקט"א רש"י. משך קורס מורי דרך בית יציב הינו שנה וחצי. בכל שבוע ישנם 2 מפגשים, בנוסף ליום סיור.
מכללת וינגייט פוחת את שעריה ללימודי קורס מורי דרך. הלימודים מתקיימים פעמיים בשבוע, במשך כ- 20 חודשים.
בשיתוף חברת ארקיע אינטרנשיונל. הלימודים נערכים בימי שישי. נסיעת סטאז' לחו"ל כלולה במחיר הקורס.
בית הספר ללימודים רב תחומיים ולתרבות הדעת, לימודי ההמשך של האוניברסיטה הפתוחה. בשיתוף עם החברה להגנת הטבע – "רואים עולם".
קורס מדריכי טיולים בחו"ל מתקיים בקמפוס האוניברסיטה הפתוחה בכפר הירוק. החברה להגנת הטבע - "רואים עולם", לוקחת חלק פעיל בבחירת היעדים הנבחרים של הסטאז' ומצרפת את בוגרי הקורס המצטיינים לשורותיה. *יש לקחת בחשבון כי עלות טיול הסטאז' לא נכללת בשכר הלימוד.
המחירים נעים בין 11,500 ₪ ל- 20,500 ₪, נוסף לכך יש תשלום דמי רישום בחלק מבתי הספר, בסביבות 300 ש"ח. שכר הלימוד כולל חומרי עזר לקורס, את ימי הסיור, כניסה לאתרים, לינה וארוחות מסויימים. חשוב לזכור כי נוסף לעלויות הקורס, יש לשלם אגרת חידוש רישיון בכל שנתיים.
ניתן למצוא קורסים המוכרים לצורך מימוש פיקדון חיילים משוחררים וגמול השתלמות.
לבוגרי הקורס, אשר עמדו בכל דרישות התכנית, תוענק תעודת "בוגר קורס מורי דרך מוסמכים" מטעם המוסד בו למדו . כל מורה דרך נדרש לרשיון "מורה דרך ארצי", מטעם משרד התיירות (הרישום מוטל אישית על בוגר הקורס).
2.מעל גיל 21 שנה.
3.אישור העדר רישום פלילי ממשטרת ישראל.
4.תעודת "בוגר קורס מורי דרך" מטעם מוסד מוכר.
5.עמידה במבחן רישוי בכתב ובעל- פה של משרד התיירות.
המחזיק ברישיון תקף (יש לחדשו כל שנתיים) רשאי להדריך קבוצות מחו"ל, לעסוק בתיירות פנים.
כמו כן, ניתן להרשם באגודת מורי הדרך בישראל, אשר נוסדה לשם קידום עניינם של מורי הדרך בישראל.
שיתופי פעולה: פורטל "טסים לאילת" Flights2eilat.co.il מציג טיסות לאילת ודילים של מלונות באילת.